Mar a dra zo azé :    - be zo  parlandeu hag e zo bet kollet er form-kustum getè    - a pe lakeit en dud de droein frazenneu diar er galleg, nen dé ket sur é lareint en treu èl m'ou larehent én ur gonz. Liés, en dud e vé enfluanset get er galleg a pe vent lakeit de droein. A pe gonzant neoah, ne vent ket (ma n'ou des ket kollet en akustumans de gonz breton)    - lézenneu er grammèr ag er breton (hani Guéned ataù) ne vent ket berped èl ré er livreu. Ér livreu ar er grammèr standard, hui e gavo lézenneu èl "quand un  phénomène se reproduit régulièrement, on utilise la forme habituelle" pé treu mod-se. Mès me 'gred penaus é breton Guéned, é ma kompliketoh aveit en treu-sé. Mès ret e vehè de unan benak studiein en dra-se... Kar m'em es kleuet er formeu kustum, get tud a barrézieu a bep sort, mès ne vezè ket berped revé lézenneu er livreu grammèr. De skuir, sanset, en "treu jénéral" e vé laret get er form normal ag er verb (zo, em es...), hag en treu "kustum" e vé laret get en treu kustum, sanset (e vé, em bé). Mès mar a huéh, é  vé stard gouiet é men é ma er viùen étré "généralité" hag "habitude" !